Hajtogass levelet a Lexusszal 
Az origami legalább annyira szól az alkotóról, mint az alkotásról: miközben teremtünk, magunkat is többé, értékesebbé tesszük. Most a Lexus segítségével kóstolhatunk bele a papírhajtogatás művészetébe.

Egy luxusautó megalkotásához szükséges tudás, tapasztalat és szakértelem rendszerint túlmutat a szigorúan vett autóiparon. Hatványozottan igaz ez egy olyan márkánál, mint a Lexus, amely nem csupán ihletet merít a japán kézműves hagyományokból, de autóinak építése során aktívan alkalmazza is azokat.
Ugyanez a szemlélet hívta életre azt a Lexus Creates („a Lexus teremt”) program-sorozatot, amelynek keretében a tradíciók aktív gyakorlására, a tudás tapasztalati úton való elsajátítására, a tétlen szemlélésen túlmutató részvételre csábítják a közönséget. A sorozat főszereplői a Lexus Takumi mestereihez hasonlóan a legmagasabb szinten művelik választott szakmájukat, miközben egyedülálló tehetségük révén önzetlenül közkinccsé teszik művészetüket.
„A Lexus rendszeresen igyekszik különleges módokon kapcsolatot teremteni közönségével. A márka emberközpontú filozófiája és kézműves mesterségek iránti elhivatott tisztelete természetes kiindulópontként határozta meg azokat a témákat, amelyek képesek megmozgatni ügyfeleinket. Ezt a szemléletet tükrözi a Lexus Creates széria.” – vázolta a program alapgondolatát Brian Bolain, a Lexus International ügyvezető igazgatója.
A program első állomásán Coco Sato origami-mester világával ismerkedhetünk meg. A többszörösen díjnyertes alkotóművész Tokióban született, de diplomáját Londonban szerezte. Ez a kétpólusúság kétségtelenül hozzájárult ahhoz a tevékenységének minden mozzanatát átható vágyhoz, hogy a határokat lebontva, ez ellentmondásokat feloldva hídként segítse elő a kultúrák találkozását.
Ennek szellemében magát az origamit is továbbfejlesztette: a gigantikus, robotizált origami szobroktól kezdve a LED-fényekkel átszőtt meditatív installációkon át a hordható, elektronikus papír-hajtogatásokig keresi az önkifejezés és a kommunikáció új és új csatornáit. Rendszeresen publikál, előadásokat tart, és minden lehetőséget megragad arra, hogy a közösségi médiákon keresztül erősítse követőinek kreativitását és kézügyességét – vagy, ahogy ő nevezi, a „kezükkel való gondolkodást.”
A Lexus Create felkérésére három, eltérő nehézségi fokozatú origami alkotáshoz készített útmutatót. A macskafej szimbolikus jelentőséggel bír a Lexus életében, hiszen a Takumi mestereknek épp ezt a formát kell a kevésbé ügyes kezükkel meghajtogatniuk, ezzel bizonyítva, hogy kreativitásuk, kézügyességük és pontosságuk évek múltán is töretlen. Valamivel bonyolultabb a falevél hajtogatása, amely bár egyszerűnek tűnik, valójában meglepően összetett forma – pont, mint a természetben. Aki megbirkózik a levéllel, az megpróbálkozhat a pillangóval, a kecses tökéletesség, a légies szépség jelképével is.
A Lexus és az origami találkozására már korábban is volt példa a márka történetében. Pontosan öt évvel ezelőtt készítette el a márka 1700 precízen méretre vágott kartonlapból az életnagyságú, origami IS modellt. Hagyományos értelemben persze nem lehetett vele közlekedni, de kapott hajtásláncot, így képes volt saját erejéből haladni, pedig a kerekei is papírból készültek.

